ટબો કહે : “બાપુ! જો રીયો !” આપો સાવઝ મોઢામાં ઉઘાડી તલવાર લઈ. ભરેલી બંદુક ખંભે ને ડુંગર ઉપર ચડયા ભાંખોડીયા ભરતા ભરતા પોગ્યા ભોણ પાસે ને હાથમાં તલવાર લઇ દીપડા ઉપર તરવારનું જેવુ ઝાવુ કર્યુ ત્યાં તરવાર બખોલની ઉપલી ભેખડનાં પાણા હા્ર્યે ભટકાણી ને ભાંગી ગઇ. મુઠવાળું તરવારનું અરધું બટકું આપા સાવઝના હાથ માં રહી ગયું ત્યાં તો દીપડો બીજા સરણામાં થઇને આપાનેં ચોંટી પડ્યો સાવઝ ધાંખડો ને દીપડો બેઇ બથોબથ આવી ગયા.